Nr.

# **DECIZIA ETAPEI DE ÎNCADRARE**

## proiect

Ca urmare a solicitării de emitere a acordului de mediu adresate de  **S.C. RAMONA & CIPRIAN S.R.L.**, Local al comunei Svinitaauto, montare transformator cu sediul în judeţul Timiş, comuna Sânandrei, satul Covaci, înregistrată la A.P.M. Mehedinți cu nr. 8886 din 24.06.2019, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobata cu modificări şi completări prin Legea nr. 49/2011, cu modificarile si completarile ulterioare, Legea apelor nr. 107/1996, cu modificările şi completările ulterioare, A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.08.2019, că proiectul ” **construire casă pentru vacanţă în regim de înălţime S+P+1E, cu racord la utilităţi, racord drum, împrejmuire şi**  **amenajări exterioare**”, propus a fi amplasat în **oraşul Orşova**, **punct „Islaz în Sudoame**”, **CF 50657**, județul Mehedinți, **nu se supune evaluării impactului asupra mediului**.

 Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr.2, pct. 10 lit. b – “proiecte de dezvoltare urbană....*”;*

1. Caracteristicile proiectului:

Proiectul propune construirea unei case pentru vacanta in regim de inaltime S+P+1E, cu dotari complete, racorduri sau solutii pentru utilitati, imprejmuire si amenajari exterioare, in limita unei arii construite desfasurate de Sd=250mp, cu functiune sezoniera de relaxare si activitati educative si de indemanare, proiectata pentru un grup de 10 – 15 persoane.

 Suprafaţa totală a terenului, conform extras de carte funciară este de 3905 m2

 Suprafaţa construită propusă 139 m2, suprafaţa desfăşutată propusă max 250 m2

**POT max propus =3,5% CUT max propus = 0,07**

Cladirea va fi orientata NE–SV, paralelă cu soseaua DN 57, formă dreptunghiulara, orientata spre peisajul avantajos, lacul de acumulare a Dunarii.

Accesul pe teren se va realiza prin modernizarea accesului existent, cu racord nou, in zona de N a parcelei. Parcarea de masini, dimensionata pentru maxim 9 locuri se afla in zona de N a parcelei.

Se vor realiza terasamente, pentru circulatii, pentru parcare, pentru stabilizarea pantelor existente, pentru piscina si pentru platforma cladirii, astfel incat sa pastreze in teren pamantul din excavari si pamantul vegetal.

Structura rutiera pentru circulatia pietonala, auto si parcarea se va realiza din: teren existent scarificat, rulat si compactat, geotextil 200g/mp, 4 cm nisip, 15 cm piatra sparta Ø 40/60 compactata si 5 cm piatra concasata Ø 0/8; incastrat intre borduri. Pantele platformei rutiere directioneaza apa pluviala spre 85 m de rigola prefabricata, care directioneaza apele spre un decantor de hidrocarburi ingropat, de acolo spre sant colector existent.

Foisoarele propuse sunt realizate din lemn molid ecarisat, structura cu 4 stalpi, in 4 ape, pardoseala din dulapi, 45/170/2000, fundatie cu piesa metalica zincata ingropata sub fiecare stalp.

Piscina este prefabricata, de forma ovala, cu dimensiunea 4 x 8 x 1,5m, realizata din tabla inox, cu sistem de filtrare furnizat de producator, pentru recirculare si incalzire, amplasat sub platforma din jurul piscinei, de tip deck, din pin thermotratat pe structura de rigle si fundatii pilon metalici. Zona dalata se realizeaza pe pat de nisip, peste pamant stabilizat.

Împrejmuirea in lungime de aprox. 130 m se realizeaza in sistem de stalpi metalici si plasa, zincate, înaltime gard=100 cm. Poarta de acces se propune din panou structura lemn molid, stalpi b.a. placati cu piatra pentru sustinere.

Alimentarea cu apă se va realiza prin branşament la sistemul centralizat de alimentare a localităţii Orşova, conform avizului favorabil nr. 250/23.07.2019 emis de SC Floricola SA iar evacuarea apelor uzate menajere se va realiza într-un bazin etanş vidanjabil soluţie asumată de SC Floricola SA şi primăria Orşova

Energia electrica va fi prin racord la reteaua existenta si prin producerea ei printr-o instalatie fotovoltaica de 7,5 kw.

Apa caldă se va realiza printr-o centrala G.P.L si prin doua panouri solare.

Investitia va avea rezervor propriu G.P.L., V= 2 mc.

1. cumularea cu alte proiecte: nu se cumulează.
2. utilizarea resurselor naturale: lemn, nisip, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:
* proiectul va genera deşeuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la loc desemnat de primăria Orşova
* în etapa de funcţionare de;seuri menajere,  va deservi scopul pentru care a fost proiectat
1. poluarea și efectele negative: emisiile poluante (pulberi, SO2, NOx, CO2), inclusiv zgomotul și alte surse de disconfort pot apărea de la utilaje în timpul executării proiectului;
2. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore.
3. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.
4. Amplasarea proiectului:
5. utilizarea actuală și aprobată a terenurilor: terenul pe care se va implementa proiectul este situat în intravilanul ora;ului Orșova și are folosința actuală fîneță, conform CU nr. 79/14.06.2019 eliberat de Primăria municipiului Orșova;
6. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate, agregate minerale şi combustibili  pentru utilaje, în etapa de realizare. În etapa de funcţionare, va utiliza GPL;
7. capacitatea de absorbţie a mediului natural:
8. zone umede, zone riverane, guri ale râurilor: nu este cazul;
9. zone costiere și mediul marin: nu este cazul;
10. zonele montane și forestiere: nu este cazul;
11. arii naturale protejate de interes național, comunitar, internațional: amplasamentul pe care urmează să se realizeze proiectul se află în aria naturală protejată – Porțile de FIER, Munții Almăjului și Locvei, ROSCI0206, ROSPA0080, în zona de dezvoltare durabilă
12. zone clasificate sau protejate conform legislației în vigoare:nu este cazul;
13. zonele cu o densitate mare a populației: nu este cazul;
14. peisajele și situri importante din punct de vedere istori, cultural sau arheologic: nu este cazul.
15. Tipurile și caracteristicile impactului potențial:
16. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația localității Orșova;
17. natura transfrontieră a impactului – nu este cazul;
18. intensitatea şi complexitatea impactului – impactul lucrărilor pentru implementarea proiectului este redus;
19. probabilitatea impactului – redusă, atât pe perioada de execuţie cât şi la funcţionare prin buna gestionare a deșeurilor;
20. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 36 luni;
21. cumularea impactului cu impactul altor proiecte existente și/sau aprobate: nu este cazul;
22. posibilitatea de reducere efectivă a impactului: nu este cazul.

**II Motivele pe baza cărora s-a stabilit necesitatea neefectuării evaluării adecvate sunt următoarele:** proiectul nu intră sub incidența art. 28 al OUG nr. 57/2007 privind regimul ariilor naturale protejate, conservarea habitatelor naturale, a florei și faune sălbatice, aprobată și modificată prin Legea 49/2011, cu modificările și completările ulterioare deoarece *nu poate avea efecte negative semnificative asupra siturilor Natura 2000, singur sau în combinaţie cu alte planuri sau proiecte, lucrările fiind efectuate în intravilanul localităţii, terenul având dedestinaţia de zonă locuinţe individuale şi funcţiuni complementare, respectiv în zona de dezvoltare durabilă a Parcului Natural Porţile de Fier, conform Planului de Management aprobat prin HG 1048/2013.* Deține Aviz nr. 1864/19.7.2019 al Administrația Parcului Natural Porțile de Fier RA

1. **Motivele pe baza cărora s-a stabilit necesitatea neefectuării evaluării impactului asupra corpurilor de apă:** proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare

 **Condiţii de realizare a proiectului:**

● se va respecta proiectul tehnic depus la documentatie

● se va respecta Consultanta Tehnica nr. 14 /30.07.2019 emisa de Administratia Nationala „Apele Romane”– ABA Banat

 ● se vor lua măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport

 ● pentru realizarea investiției se vor utiliza doar căile de acces existente iar transportul materialelor se va face pe trasee optime

● în perioada de execuție a investiției pot apărea accidental poluări ale solului prin pierderea de carburanți, uleiuri de la utilajele folosite, se vor lua măsuri de asigurare a substațelor absorbante pe amplasament

●gospodărirea deșeurilor rezultate pe amplasament:

* deșeurile din construcții și deșeurile menajere rezultate la implementarea proiectului se vor colecta selectiv, vor fi îndepărtate de pe amplasament și eliminate prin firme autorizate;

Descrierea lucrărilor necesare organizării de şantier:

* + - Platforma destinata parcarii la final de proiect va desevi zona de gestionare a santierului. Santierul va avea instalat sistemul de decantare a hidrocarburilor in momentul in care structura rutiera va fi functionala.
		- Platforma pentru parcare va gazdui cabina de organizare santier, grupul sanitar etans, racordul provizoriu de curent
		- Se vor face transplantari pomilor fructiferi care pot fi afectati de lucrari. Se propune realizarea infrastructurii si structurii rutiere, impreuna cu separatorul de hidrocarburi in prima periada a santierului.

●se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

● se vor folosi utilaje şi mijloace de transport cu motoare performante, cu consumuri de carburanţi cât mai mici pe unitatea de putere şi cu control cât mai restrictiv al emisiilor de poluanţi în gazele de eşapament, precum şi întreţinerea şi exploatarea corespunzătoare a acestora conform regulamentelor de operare, respectarea instrucţiunilor de siguranţa şi protecţia muncii;

● depozitarea deşeurilor de orice fel în cursurile de apă sau abandonarea acestora în ariile naturale protejate este strict interzisă;

● la finalizarea lucrărilor, se vor îndepărta toate materialele nefolosite de pe suprafaţa ariei naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

● la implementarea proiectului se va instrui personalul asupra faptului că sunt interzise:

* orice formă de recoltare, capturare, ucidere sau vătămare a exemplarelor aflate în mediul lor natural, în oricare dintre stadiile ciclului lor biologic;
* deteriorarea și/sau distrugerea locurilor de reproducere ori de odihnă a păsărilor sălbatice, uciderea sau capturarea intenționată a păsărilor sălbatice, indiferent de metoda utilizată;
* este interzisă perturbarea intenționată în special în cursul perioadelor de reproducere, de creștere și migrație;
* deținerea exemplarelor din speciile pentru care sunt interzise vânarea și capturarea;
* comercializarea, deținerea și/sau transportul în scopul comercializării acestora în stare vie ori moartă sau a oricăror părți ori produse provenite de la acestea, ușor de identificat;
* introducerea în zona limitrofă ariei protejate a mijloacelor mecanizate care să pună în pericol speciile protejate.

La finalizarea investiției va fi notificată APM Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.

 **Prezenta decizie este valabilă pe toată perioada de realizare a proiectului**, în situaţia în careintervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art.21 au obligația să solicite autorității publice emitente a deciziei

 menționate la art.21 alin(3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin.(1) și (2)este gratuită și trebuie să fie echitabilă, rapidă și corectă.

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.*